בראשית פרק יב: "לך לך"

מבוא

בלימוד פרק י"ב אנו נפגשים עם אברהם אבינו, החל מהדיבור הראשון של ה' אליו בציווי "וַיֹּאמֶר ה' אֶל אַבְרָם לֶךְ לְךָ". במשך עשרה דורות אין ה' מדבר עם איש עד שמגיע אברהם לעולם. הדיבור "לך לך" הוא אור המתחיל לבקוע מתוך החושך הגדול. בפרק זה מתחילים פרקי אברהם, הפותחים את סיפורי האבות בספר בראשית.

שאלות מכוונות למידה

א. מדוע נבחר אברהם לאבי האומה ומדוע אין הדבר כתוב בפתח פרקי אברהם?

ב. מה אפשר ללמוד מהפנייה של ה' לאברהם אבינו?

ג. מהם הניסיונות הראשונים של אברהם וכיצד עמד בהם?

|  |
| --- |
| צו ה' לאברהם וקיומו (א-ה) |

הקדמה

ישעיה נא,

(א) ...הַבִּיטוּ אֶל צוּר חֻצַּבְתֶּם וְאֶל מַקֶּבֶת בּוֹר נֻקַּרְתֶּם.

(ב) הַבִּיטוּ אֶל **אַבְרָהָם אֲבִיכֶם** וְאֶל שָׂרָה תְּחוֹלֶלְכֶם...

בלימוד פרק יב אנו מקיימים את דברי הנביא ונפגשים עם אברהם אבינו החל מהדיבור הראשון של ה' אליו.

בראשית רבה לט, ד

"וַיֹּאמֶר ה' אֶל אַבְרָם לֶךְ לְךָ" - "הַחָכְמָה תָּעֹז לֶחָכָם מֵעֲשָׂרָה שַׁלִּיטִים אֲשֶׁר הָיוּ בָּעִיר" (קהלת ז, יט). מעשרה דורות שמנח ועד אברהם ומכולם לא דברתי עם אחד אלא עמך "וַיֹּאמֶר ה' אֶל אַבְרָם לֶךְ לְךָ".

במשך עשרה דורות אין ה' מדבר עם איש עד שמגיע אברהם לעולם. הדיבור " לֶךְ לְךָ" הוא אור המתחיל לבקוע מתוך החושך הגדול.

מה בין אברהם לנח?

|  |  |
| --- | --- |
| **בראשית יב**(א) וַיֹּאמֶר ה' אֶל **אַבְרָם**  לֶךְ לְךָ מֵאַרְצְךָ וּמִמּוֹלַדְתְּךָ וּמִבֵּית אָבִיךָ  אֶל הָאָרֶץ אֲשֶׁר אַרְאֶךָּ:(ב) וְאֶעֶשְׂךָ לְגוֹי גָּדוֹל וַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה:(ג) וַאֲבָרְכָה מְבָרֲכֶיךָ וּמְקַלֶּלְךָ אָאֹר  וְנִבְרְכוּ בְךָ כֹּל מִשְׁפְּחֹת הָאֲדָמָה: | **בראשית ו**(ח) **וְנֹחַ** מָצָא חֵן בְּעֵינֵי ה':...(ט) אֵלֶּה תּוֹלְדֹת נֹחַ נֹחַ אִישׁ צַדִּיק תָּמִים הָיָה בְּדֹרֹתָיו אֶת הָאֱלֹקים הִתְהַלֶּךְ נֹחַ:(יג) וַיֹּאמֶר אֱלֹקים לְנֹחַ קֵץ כָּל בָּשָׂר בָּא לְפָנַי....(יד) עֲשֵׂה לְךָ תֵּבַת עֲצֵי גֹפֶר...(יח) וַהֲקִמֹתִי אֶת בְּרִיתִי אִתָּךְ וּבָאתָ אֶל הַתֵּבָה... |

1. השווה בין התיאור של התורה לתחילת דרכו של אברהם לתחילת דרכו של נח.

א. מה ההבדל המשמעותי בין שני התיאורים הללו? מה חסר בתיאור על תחילת דרכו של אברהם?

ב. איזה שאלה מרכזית מתעוררת בעקבות ההשוואה הזו?

****בחירת אברהם****

****המהר"ל בספרו "נצח ישראל", פרק יא****

...באברהם לא היה בחירה פרטית, רק (אלא) באומה הישראלית, שהם זרעו. שהרי כתיב באותה בחירה "ואעשה אותך לגוי גדול", וזה בחירה כללית, ובחירה כמו זאת אין תולה במעשה כלל, ולא בחטא...

עיקר הבחירה שבחר השם יתברך באברהם, **לא היה בחירה פרטית, רק שבחר בו ובזרעו אחריו בחירה כללית**, ולא היה בחירה פרטית. שהבחירה הפרטית הוא לפי המקבל, ואם נשתנה המקבל, ישתנה הדבר. ולכך יתורץ השאלה, שלא הזכיר הכתוב צדקת אברהם, קודם שנגלה עליו השכינה, ואמר לו "לך לך מארצך וממולדתך וגו'", שאם כך היה משמע שלכך נגלה עליו הקב"ה, ואמר לו "לך לך מארצך" בשביל זכותו שהזכיר, ואם כן היה זאת האהבה תלויה בדבר, וכל אהבה התלויה בדבר, בטל דבר בטלה האהבה... וכיון שלא נזכר צדקת אברהם קודם שאמר לו "לך לך מארצך", לא היה זה בשביל צדקת אברהם, עד שתאמר אם בטל דבר בטלה האהבה, כי זכות אבות אפשר שיהיה תמה, ואם כן תהיה הבחירה הזאת שבחר באברהם בטלה. **ולכך לא הזכיר זכותו, לומר כי הבחירה הזאת לא תליא (תלויה) בזכות כלל, ולכך אי אפשר שיהיה דבר זה בטל.**

1. **פסוקי הפתיחה של פרשת "לך לך" מעוררות שתי שאלות. עיין בדברי מהר"ל וענה על שתי השאלות:**

**א. מדוע ה' בחר דווקא באברהם?**

ב. מדוע התורה לא כתבה בתחילת פרשת "לך לך" את הסיבה שה' בחר באברהם?

"לֶךְ לְךָ" - הניסיון הראשון

מסכת אבות פרק ה, משנה ג

עשרה ניסיונות נתנסה אברהם אבינו עליו השלום ועמד בכולם, להודיע כמה (גדולה) חיבתו של אברהם אבינו עליו השלום.

הרמב"ם בפירוש למשנה זו מונה את עשרת הניסיונות שעבר אברהם, לפי הרמב"ם הניסיון הראשון של אברהם היה "לֶךְ לְךָ מֵאַרְצְךָ...", כמתואר בפסוק הבא:

בראשית יב, א

וַיֹּאמֶר ה' אֶל אַבְרָם לֶךְ לְךָ מֵאַרְצְךָ וּמִמּוֹלַדְתְּךָ וּמִבֵּית אָבִיךָ אֶל הָאָרֶץ אֲשֶׁר אַרְאֶךָּ:

1. פסוק א מעורר **שלושה** קשיים. עיין בדברי המפרשים שלהלן, ונסה לעמוד מה **הקושי** שמעלה כל אחד מן הפירושים הבאים, וכיצד הוא מיישב אותו.

א. רש"י בראשית יב, א

לך לך - להנאתך ולטובתך, ושם אעשך לגוי גדול, וכאן אי אתה זוכה לבנים. ועוד שאודיע טבעך בעולם.

הקושי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

היישוב: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פרט בלשונך את "שתי הטובות" שמביא רש"י

ב. רמב"ן בראשית יב, א

וטעם להזכיר "ארצך ומולדתך ובית אביך", כי יקשה על האדם לעזוב ארצו אשר הוא יושב בה ושם אוהביו ורעיו וכל שכן כשהוא ארץ מולדתו ששם נולד, וכל שכן כשיש שם כל בית אביו, ולכך הוצרך לומר לו שיעזוב הכל לאהבתו של הקב"ה.

הקושי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(קושי כפול)

היישוב: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ג. רש"י בראשית יב, ב

אל הארץ אשר אראך - לא גלה לו הארץ מיד, כדי לחבבה בעיניו, ולתת לו שכר על כל דבור ודבור.

הקושי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

היישוב: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הברכות

בראשית פרק יב

(א) וַיֹּאמֶר ה' אֶל אַבְרָם לֶךְ לְךָ מֵאַרְצְךָ וּמִמּוֹלַדְתְּךָ וּמִבֵּית אָבִיךָ אֶל הָאָרֶץ אֲשֶׁר אַרְאֶךָּ:

(ב) וְאֶעֶשְׂךָ לְגוֹי גָּדוֹל וַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה:

(ג) וַאֲבָרֲכָה מְבָרְכֶיךָ וּמְקַלֶּלְךָ אָאֹר וְנִבְרְכוּ בְךָ כֹּל מִשְׁפְּחֹת הָאֲדָמָה:

1. הסבר בלשונך (ע"פ הפשט) את הברכות שלהם יזכה אברהם אם יקיים את הציווי "לֶךְ לְךָ מֵאַרְצְךָ..."

|  |  |
| --- | --- |
| "וְאֶעֶשְׂךָ לְגוֹי גָּדוֹל" -  |  |
| "וַאֲבָרֶכְךָ" -  | הי יעשה שיצליח בכל מעשיה ידיו. |
| "וַאֲגַדְּלָה שְׁמֶךָ" -  |  |
| "וֶהְיֵה בְּרָכָה" -  | ה' יגרום לכך שאת מי שאברהם יברך הוא אכן יהיה מבורך. |
| "וַאֲבָרֲכָה מְבָרְכֶיךָ" - |  |
| "וּמְקַלֶּלְךָ אָאֹר" -  |  |
| "וְנִבְרְכוּ בְךָ כֹּל מִשְׁפְּחֹת הָאֲדָמָה" -  |  |

אברהם מקיים את ציווי ה'

בראשית יב

(ד) וַיֵּלֶךְ אַבְרָם כַּאֲשֶׁר דִּבֶּר אֵלָיו ה' וַיֵּלֶךְ אִתּוֹ לוֹט וְאַבְרָם בֶּן חָמֵשׁ שָׁנִים וְשִׁבְעִים שָׁנָה בְּצֵאתוֹ מֵחָרָן:

(ה) וַיִּקַּח אַבְרָם אֶת שָׂרַי אִשְׁתּוֹ וְאֶת לוֹט בֶּן אָחִיו וְאֶת כָּל רְכוּשָׁם אֲשֶׁר רָכָשׁוּ וְאֶת הַנֶּפֶשׁ אֲשֶׁר עָשׂוּ בְחָרָן

 וַיֵּצְאוּ לָלֶכֶת אַרְצָה כְּנַעַן וַיָּבֹאוּ אַרְצָה כְּנָעַן:

המצטרפים לאברהם ולשרה

רש"י בראשית יב, ה

אשר עשו בחרן - שהכניסן תחת כנפי השכינה, אברהם מגייר את האנשים, ושרה מגיירת הנשים, ומעלה עליהם הכתוב כאלו עשאום. ופשוטו של מקרא: עבדים ושפחות שקנו להם, כמו "עשה את כל הכבוד הזה" (בראשית לא, לא). "וישראל עושה חיל" (במדבר כד, יח) לשון קונה וכונס.

1. עיין בפסוק ה ובדברי רש"י, וענה:

א. מהו הביטוי הייחודי והחריג בפסוק שהביא את רש"י להציע שני פירושים לפסוק.

ב. מה הם שני הפירושים השונים (הדרש והפשט) לביטוי החריג, ולפסוק כולו?

ג. **שאלה מאתגרת:** מדוע רש"י מביא שני פירושים אחד על **דרך הדרש** ואחד על **דרך** **הפשט**?

* ****רמב"ם, הלכות עכו"ם, פרק א****

בן ארבעים שנה, הכיר אברהם את בוראו. כיון שהכיר וידע, התחיל להשיב תשובות על בני אור כשדים ולערוך דין עמהם, ולומר שאין זו דרך האמת, שאתם הולכים בה. ושיבר הצלמים, והתחיל להודיע לעם, שאין ראוי לעבוד אלא לאלוה העולם, ולו ראוי להשתחוות ולהקריב ולנסך - כדי שיכירוהו כל הברואים הבאים; וראוי לאבד ולשבר כל הצורות, כדי שלא יטעו בהן כל העם, כמו אלו שהן מדמין, שאין שם אלוה אלא אלו.

כיון שגבר עליהם בראיותיו, ביקש המלך להורגו; נעשה לו נס, ויצא לחרן. והתחיל לעמוד ולקרות בקול גדול לכל העם, ולהודיעם שיש אלוה אחד לכל העולם, ולו ראוי לעבוד. והיה מהלך וקורא ומקבץ העם מעיר לעיר ומממלכה לממלכה, עד שהגיע לארץ כנען, והוא קורא, שנאמר "ויקרא שם - בשם ה', אל עולם" (בראשית כא, לג). וכיון שהיו העם מתקבצין לו ושואלין לו על דבריו, היה מודיע לכל אחד ואחד לפי דעתו עד שיחזירהו לדרך האמת, עד שנתקבצו אליו אלפים ורבבות, והם אנשי בית אברהם. ושתל בלבם העיקר הגדול הזה.

|  |
| --- |
| מסעות אברהם בארץ וירידתו למצרים |

בראשית יב

**המסעות בארץ**

(ו) וַיַּעֲבֹר אַבְרָם בָּאָרֶץ עַד מְקוֹם **שְׁכֶם עַד** **אֵלוֹן מוֹרֶה** וְהַכְּנַעֲנִי אָז בָּאָרֶץ:

(ז) וַיֵּרָא ה' אֶל אַבְרָם וַיֹּאמֶר לְזַרְעֲךָ אֶתֵּן אֶת הָאָרֶץ הַזֹּאת וַיִּבֶן שָׁם מִזְבֵּחַ לַה' הַנִּרְאֶה אֵלָיו:

(ח) וַיַּעְתֵּק מִשָּׁם הָהָרָה מִקֶּדֶם לְבֵית אֵל וַיֵּט אָהֳלֹה **בֵּית אֵל** מִיָּם וְהָעַי מִקֶּדֶם וַיִּבֶן שָׁם מִזְבֵּחַ לַה' וַיִּקְרָא בְּשֵׁם ה':

(ט) וַיִּסַּע אַבְרָם הָלוֹךְ וְנָסוֹעַ **הַנֶּגְבָּה**: פ

 **הירידה למצרים**

(י) וַיְהִי רָעָב בָּאָרֶץ וַיֵּרֶד אַבְרָם **מִצְרַיְמָה** לָגוּר שָׁם כִּי כָבֵד הָרָעָב בָּאָרֶץ:

(יא) וַיְהִי כַּאֲשֶׁר הִקְרִיב לָבוֹא מִצְרָיְמָה וַיֹּאמֶר אֶל שָׂרַי אִשְׁתּוֹ הִנֵּה נָא יָדַעְתִּי כִּי אִשָּׁה יְפַת מַרְאֶה אָתְּ:

(יב) וְהָיָה כִּי יִרְאוּ אֹתָךְ הַמִּצְרִים וְאָמְרוּ אִשְׁתּוֹ זֹאת וְהָרְגוּ אֹתִי וְאֹתָךְ יְחַיּוּ:

(יג) אִמְרִי נָא אֲחֹתִי אָתְּ לְמַעַן יִיטַב לִי בַעֲבוּרֵךְ וְחָיְתָה נַפְשִׁי בִּגְלָלֵךְ:

(יד) וַיְהִי כְּבוֹא אַבְרָם מִצְרָיְמָה וַיִּרְאוּ הַמִּצְרִים אֶת הָאִשָּׁה כִּי יָפָה הִוא מְאֹד:

(טו) וַיִּרְאוּ אֹתָהּ שָׂרֵי פַרְעֹה וַיְהַלְלוּ אֹתָהּ אֶל פַּרְעֹה וַתֻּקַּח הָאִשָּׁה בֵּית פַּרְעֹה:

(טז) וּלְאַבְרָם הֵיטִיב בַּעֲבוּרָהּ וַיְהִי לוֹ צֹאן וּבָקָר וַחֲמֹרִים וַעֲבָדִים וּשְׁפָחֹת וַאֲתֹנֹת וּגְמַלִּים:

(יז) וַיְנַגַּע ה' אֶת פַּרְעֹה נְגָעִים גְּדֹלִים וְאֶת בֵּיתוֹ עַל דְּבַר שָׂרַי אֵשֶׁת אַבְרָם:

(יח) וַיִּקְרָא פַרְעֹה לְאַבְרָם וַיֹּאמֶר מַה זֹּאת עָשִׂיתָ לִּי לָמָּה לֹא הִגַּדְתָּ לִּי כִּי אִשְׁתְּךָ הִוא:

(יט) לָמָה אָמַרְתָּ אֲחֹתִי הִוא וָאֶקַּח אֹתָהּ לִי לְאִשָּׁה וְעַתָּה הִנֵּה אִשְׁתְּךָ קַח וָלֵךְ:

(כ) וַיְצַו עָלָיו פַּרְעֹה אֲנָשִׁים וַיְשַׁלְּחוּ אֹתוֹ וְאֶת אִשְׁתּוֹ וְאֶת כָּל אֲשֶׁר לוֹ:

בראשית יג

**המסעות בארץ**

(א) וַיַּעַל אַבְרָם מִמִּצְרַיִם הוּא וְאִשְׁתּוֹ וְכָל אֲשֶׁר לוֹ וְלוֹט עִמּוֹ **הַנֶּגְבָּה**:

(ב) וְאַבְרָם כָּבֵד מְאֹד בַּמִּקְנֶה בַּכֶּסֶף וּבַזָּהָב:

(ג) וַיֵּלֶךְ לְמַסָּעָיו מִנֶּגֶב וְעַד **בֵּית אֵל** עַד הַמָּקוֹם אֲשֶׁר הָיָה שָׁם אָהֳלֹה בַּתְּחִלָּה בֵּין בֵּית אֵל וּבֵין הָעָי:

(ד) אֶל מְקוֹם הַמִּזְבֵּחַ אֲשֶׁר עָשָׂה שָׁם בָּרִאשֹׁנָה וַיִּקְרָא שָׁם אַבְרָם בְּשֵׁם ה':

(ה) וְגַם לְלוֹט הַהֹלֵךְ אֶת אַבְרָם הָיָה צֹאן וּבָקָר וְאֹהָלִים:

(ו) וְלֹא נָשָׂא אֹתָם הָאָרֶץ לָשֶׁבֶת יַחְדָּו כִּי הָיָה רְכוּשָׁם רָב וְלֹא יָכְלוּ לָשֶׁבֶת יַחְדָּו:

...

(יד) וַה' אָמַר אֶל אַבְרָם אַחֲרֵי הִפָּרֶד לוֹט מֵעִמּוֹ שָׂא נָא עֵינֶיךָ וּרְאֵה מִן הַמָּקוֹם אֲשֶׁר אַתָּה שָׁם צָפֹנָה וָנֶגְבָּה וָקֵדְמָה וָיָמָּה:

(טו) כִּי אֶת כָּל הָאָרֶץ אֲשֶׁר אַתָּה רֹאֶה לְךָ אֶתְּנֶנָּה וּלְזַרְעֲךָ עַד עוֹלָם:

(טז) וְשַׂמְתִּי אֶת זַרְעֲךָ כַּעֲפַר הָאָרֶץ אֲשֶׁר אִם יוּכַל אִישׁ לִמְנוֹת אֶת עֲפַר הָאָרֶץ גַּם זַרְעֲךָ יִמָּנֶה:

(יז) קוּם הִתְהַלֵּךְ בָּאָרֶץ לְאָרְכָּהּ וּלְרָחְבָּהּ כִּי לְךָ אֶתְּנֶנָּה:

(יח) וַיֶּאֱהַל אַבְרָם וַיָּבֹא **וַיֵּשֶׁב בְּאֵלֹנֵי מַמְרֵא אֲשֶׁר בְּחֶבְרוֹן** וַיִּבֶן שָׁם מִזְבֵּחַ לַה': פ

הירידה למצרים (י-כ)

הניסיון

|  |
| --- |
| **בראשית יב, י**וַיְהִי רָעָב בָּאָרֶץ וַיֵּרֶד אַבְרָם מִצְרַיְמָה לָגוּר שָׁם כִּי כָבֵד הָרָעָב בָּאָרֶץ: |
| **רש"י בראשית יב, י** רעב בארץ - באותה ארץ לבדה, לנסותו אם יהרהר אחר דבריו של הקדוש ברוך הוא שאמר לו ללכת אל ארץ כנען, ועכשיו משיאו לצאת ממנה. | **⭘ רמב"ן בראשית, יב , י** ודע כי אברהם אבינו חטא חטא גדול בשגגה שהביא אשתו הצדקת במכשול עוון מפני פחדו פן יהרגוהו, והיה לו לבטוח בשם שיציל אותו ואת אשתו ואת כל אשר לו, כי יש באלהים כח לעזור ולהציל. גם יציאתו מן הארץ, שנצטווה עליה בתחילה, מפני הרעב, עוון אשר חטא, כי האלהים ברעב יפדנו ממות. ועל המעשה הזה נגזר על זרעו הגלות בארץ מצרים ביד פרעה. במקום המשפט שמה הרשע והחטא. |

1. עיין בפסוק י ובדברי רש"י ורמב"ן, וענה:

א. (1) לפי רש"י, מהו הניסיון שניצב בפני אברהם ומה ה' ציפה מאברהם?

(2) לפי רש"י, האם אברהם עמד בניסיון?

⭘ ב. (1) לפי הרמב"ן, מהו הניסיון שניצב בפני אברהם מה ה' ציפה מאברהם?

(2) לפי הרמב"ן, האם אברהם עמד בניסיון?

(3) לפי הרמב"ן, מה היו התוצאות לדורות של ניסיון זה? ומדוע אלו היו התוצאות?

* ****רד"ק**** בראשית יב, יב

...ומזה פחד אברהם, ולא סמך על הבטחת האל שהבטיחו, כי אמר שמא יגרום החטא. וכן פחד יעקב אבינו אחר הבטחת האל, וכן ראוי לכל צדיק שלא יסמוך במקום סכנה על הנס, וישמור עצמו בכל תחבולה אשר יוכל. ועל זה אמר שלמה "אשרי אדם מפחד תמיד" (משלי כ"ח) וכן אמרו חז"ל: "מניין שאין סומכים על הנס? שנאמר: (דברים ו') 'לא תנסו את ה' אלהיכם' " (תענית ט').

1. כיצד עונה רד"ק על טענת רמב"ן?
* "אִמְרִי נָא אֲחֹתִי אָתְּ..."

בראשית יב, יג

 אִמְרִי נָא אֲחֹתִי אָתְּ לְמַעַן יִיטַב לִי בַעֲבוּרֵךְ וְחָיְתָה נַפְשִׁי בִּגְלָלֵךְ:

* ספורנו בראשית יב, יג

לְמַעַן יִיטַב לִי - לְמַעַן כְּשֶׁתּאמְרִי שֶׁאַתְּ אֲחותִי יְקַוֶּה כָּל אֶחָד מֵהֶם שֶׁאַשִּׂיאֵךְ לו, וְלא יַחְשׁב שׁוּם אֶחָד מֵהֶם לְהָרְגֵנִי, אֲבָל "יֵיטִיב לִי" בְּמהַר וּבְמַתָּן (על פי להלן לד, יב), כְּמו שֶׁהָיָה הַמִּנְהָג אָז שֶׁהָיוּ מְפַתִּים אֶת אֲבִי הָאִשָּׁה בְּמהַר וּקְרובֶיהָ בְּמִגְדָּנות (על פי להלן כד, כג), כְּדֵי שֶׁיַּסְכִּימוּ לָתֵת אותָהּ לַתּובֵעַ... וּבֵין כָּךְ (תוך כדי הדיון על המוהר ועל הנישואים) חָשַׁב (שכבר תהיה אפשרות) לָצֵאת מִשָּׁם.

וַתֻּקַּח הָאִשָּׁה... וּלְאַבְרָם הֵיטִיב - שֶׁלּא נִמְלְכוּ רִאשׁונָה בּו לְפַתּותו כְּמו שֶׁהָיָה הַמִּנְהָג, וְזֶה כִּי חָשְׁבוּ שֶׁלּא הָיָה צרֶךְ לָזֶה כְּלָל מֵאַחַר שֶׁלְּקָחָהּ הַמֶּלֶךְ לְאִשָּׁה...

1. בקשת אברהם משרה מעלה לכאורה קושי מוסרי - **האמנם דואג אברהם לעצמו אפילו במחיר קלונה של שרה?!** כיצד עונה על שאלה זו הספורנו? מה תכנן אברהם? והאם תוכניתו צלחה?

שיטת הרמב"ן - "מעשה אבות סימן לבנים"

רמב"ן בראשית יב, ו

ויעבר אברם בארץ עד מקום שכם - אומר לך כלל תבין, אותו בכל הפרשיות הבאות בענין אברהם יצחק ויעקב, והוא **ענין גדול**, הזכירוהו רבותינו בדרך קצרה, ואמרו **"כל מה שאירע לאבות סימן לבנים"** (תנחומא ט). ולכן יאריכו הכתובים בספור המסעות וחפירת הבארות ושאר המקרים, ויחשוב החושב בהם כאלו הם דברים מיותרים אין בהם תועלת, וכולם באים ללמד על העתיד, **כי כאשר יבוא המקרה לנביא משלשת האבות יתבונן ממנו הדבר הנגזר לבא לזרעו.**

1. עיין בדברי הרמב"ן על פסוק ו, וענה:

א. לפי הרמב"ן, מה העיקרון המרכזי (ה"ענין הגדול") של סיפורי האבות בספר בראשית?

ב. מה הדמיון שמוצא הרמב"ן בין האבות לנביאים?

ב. הכתוב מרבה בפרטים המתארים את דרכו של אברהם בארץ, מדוע?

דוגמה לעקרון "מעשה אבות סימן לבנים"

רמב"ן בראשית יב, י

ויהי רעב בארץ - הנה אברהם ירד למצרים מפני הרעב לגור שם להחיות נפשו בימי הבצורת, והמצרים עשקו אותו חנם לקחת את אשתו, והקב"ה נקם נקמתם בנגעים גדולים, והוציאו משם במקנה בכסף ובזהב, וגם ציווה עליו פרעה אנשים לשלחם.

ורמז אליו כי בניו ירדו מצרים מפני הרעב לגור שם בארץ, והמצרים ירעו להם וייקחו מהם הנשים כאשר אמר (שמות א כב): "וכל הבת תחיון", והקב"ה ינקום נקמתם בנגעים גדולים עד שיוציאם בכסף וזהב וצאן ובקר מקנה כבד מאד, והחזיקו בהם לשלחם מן הארץ.

לא נפל דבר מכל מאורע האב שלא יהיה בבנים.

1. הצג בטבלה שלפניך כיצד מיושם העיקרון של הרמב"ן - "מעשה אבות סימן לבנים" בנוגע למעשי אברהם במצרים.

|  |  |  |
| --- | --- | --- |
|  | **"מעשה אבות"** | **"סימן לבנים"** |
| **מקום הירידה** | אברהם ירד למצרים מפני הרעב (י) | יעקב ובניו ירדו מארץ כנען למצרים |
| **סיבת הירידה** |  |  |
| **לקיחת הנשים** |  |  |
| **העונש של המצרים** |  |  |
| **המתנות** |  |  |
| **השילוח הנחרץ** |  |  |